Îndrăgita interpretă Alice Ghile a fost dinstinsă cu Trofeul „Potcoava de Aur”, premiu pe care l-a primit la București, în cadrul unuia dintre cele mai importante evenimente dedicate muzicii populare românești. „Aș vrea să încep prin a îi mulțumi bunului Dumnezeu pentru bucuria pe care mi-a făcut-o prin acest premiu frumos. Mulțumesc distinsului juriu pentru apreciere, mă simt onorată! Cu adevărat un vis devenit realitate, să cânt pe scena Sălii Palatului din București, sub bagheta inegalabilului maestru Nicolae Botgros, alături de Orchestra <<Lăutarii>> din Chișinău. Mă înclin în fața dumneavoastră și vă mulțumesc, maestre!”, a declarat Alice Ghile.